Şahzadə Mariya (Harvud qrafinyası)

**Şahzadə Mariya** (; ) — Böyük Britaniya kralı V Corcun yeganə qızı, Britaniya monarx ailəsinin üzvü. Eyni zamanda VIII Eduard və VI Corcun bacısı, II Elizabetin isə bibisidir.

## Həyatı
25 aprel 1897-ci ildə saat 15:30 radələrində Norfolkdakı Sandrinqem sarayında dünyaya gəldi. Doğulduğu əsnada atasının nənəsi olan Kraliça Viktoriya hələ də səltənətdə idi. York hersoqu Şahzadə Corcun və xanımı Mariya Tekin üçüncü övladı və yeganə qızı idi. Doğulduğu əsnada babası, atası və iki böyük qardaşının ardından taxt sıralamasında beşinci yerdə olsa da, özündən kiçik 3 qardaşının doğulmasından sonra daha aşağı sıraya düşdü.

7 iyunda Sandrinqem yaxınlığındakı Müqəddəs Mariya Maqdalena kilsəsində vəftiz edildi. Mürəbbiyələr tərəfindən təlim-tərbiyə edildi. Alman və fransız dillərini səlis öyrəndi. 3 yaşında ikən 1901-ci ildə babası VII Eduard, 13 yaşında ikən 1910-cu ildə atası V Corc taxta çıxdı.

Birinci Dünya müharibəsi illərində hərbçi ailələrinə etdiyi xeyriyyəçiliklə məşhurlaşdı. 1922-ci ildə Harvud qrafı Henri Laskelleslə evləndi. Cütlüyün bu nigahdan 2 oğlu dünyaya gəldi.
* '''Corc Laskelles'''
* '''Qerald David Laskelles'''

1932-ci ildə Krallıq şahzadəsi () ünvanı aldı. 1936-cı ildə qardaşları VIII Eduard və VI Corc ard-arda taxta çıxdı. İkinci Dünya müharibəsi illərində Britaniya ordusunun qadın qoluna komandanlıq etdi. Müharibənin ardından müxtəlif dövlət tədbirlərində qardaşı VI Corcun təmsilçisi olaraq iştirak etdi.

1952-ci ildə qardaşının vəfatının ardından qızı II Elizabetin səltənətinə şahid oldu. Onun səltənətində də dövlət vəzifələrini yerinə yetirdi və bir çox daxili və xarici səyahətlərdə kraliçanı təmsil etdi. 28 mart 1965-ci ildə yaşadığı Harvud villasının bağında gəzərkən keçirdiyi ürək tutması səbəbilə vəfat etdi. Vestminster sarayının zalında cənazəsi nümayiş etdirildi və ardından Harvuddakı Laskelles ailə məzarlığına, ərinin yanına dəfn olundu.

## Qalereya

Fayl:George, Duke of York, and his children.jpg|**Şahzadə Mariya**, atası, böyük qardaşları Eduard və Albertlə birlikdə (1899-cu il)
Fayl:Princess Mary in her coronet.jpg|**Şahzadə Mariya**, atası V Corcun tacqoyma mərasimindən (22 iyun 1911-ci il)
Fayl:Queen Mary and Princess Mary.jpg|**Şahzadə Mariya**, anası Kraliça Mariya Teklə birlikdə (1914-cü il)
Fayl:Viscount Lascelles & wife.jpg|**Şahzadə Mariya**, əri Henri Laskelleslə birlikdə toy mərasimindən (28 fevral 1922-ci il)
Fayl:Hrh Princess Royal Visits Rn Hospital Haslar, Gosport, 4 January 1943 A21217.jpg|**Şahzadə Mariya**, hərbi hospital ziyarətlərindən birində (3 yanvar 1943-cü il)
Fayl:Princess Royal presenting colours to the Merioneth branch of the British Red Cross Society at Dolgellau (1476240).jpg|**Şahzadə Mariya**, qatıldığı hərbi mərasimlərdən birində (8 iyun 1959-cu il)


## Mənbə

### Ədəbiyyat

* Collins, Alice S. *[https://timesmachine.nytimes.com/timesmachine/1922/02/05/98979247.pdf "Princess Mary's Wedding Bells: England's Absorbing Interest in Preparations for her Romantic Marriage with Viscount Lascelles--Presents from People"]*. *New York Times*
* Allison, Ronald (1991). Allison, Ronald; Riddell, Sarah (eds.). *The Royal Encyclopedia*. Macmillan Press. ISBN 978-0333538104
* Lucas, J. (2008). *Thomas Beecham: An Obsession with Music*. Boydell & Brewer Ltd. p. 183. ISBN 9781843834021
* Jones, Nigel R. (2005). *Architecture of England, Scotland, and Wales*. Westwood, CT, US: Greenwood Publishing Group. pp. 133–135. ISBN 0313318506
* Shawcross, William (2009), *Queen Elizabeth The Queen Mother: The Official Biography*, Macmillan, pp. 135–136, ISBN 978-1-4050-4859-0
* Anning, S. (1966). *The General Infirmary at Leeds*. E. and S. Livingston. ISBN 9780598254436
* Basford, E. (2021). *Princess Mary*. The History Press. ISBN 978-0-7509-9700-3
* Bradford, Sarah (1989). *King George VI*. London: Weidenfeld and Nicolson. p. 424. ISBN 0-297-79667-4
* Vickers, Hugo (1994). *Royal Orders*. Boxtree. p. 147. ISBN 9781852835101
* Risk, James (2001). *Royal Service Volume II* (first ed.). London: Third Millennium. pp. 13–46. ISBN 1903942047

### İstinadlar